Diari Oficial de la Generalitat Valenciana


Sumari del DOGV 9376, del 06-07-2022 (2022/5915)

RESOLUCIÓ de 21 de juny de 2022, per la qual es corregeix la Resolució de 26 d'abril de 2022, del vicepresident segon i conseller d'Habitatge i Arquitectura Bioclimatica, d'incorporació dels habitatges titularitat d'Evha al Patrimoni Públic d'Habitatge de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9376

Data del DOGV
:   06-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5915


Data del document
:   21-06-2022

Organisme emissor
:   Entitat Valenciana d'Habitatge i Sòl

Tipus de document
:   Resolució

Correcció d'errades

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 21 de juny de 2022, per la qual es corregeix la Resolució de 26 d'abril de 2022, del vicepresident segon i conseller d'Habitatge i Arquitectura Bioclimatica, d'incorporació dels habitatges titularitat d'Evha al Patrimoni Públic d'Habitatge de la Generalitat. [2022/5915]  
Vista la proposta de correcció d'errors formulada pel director general de l'Entitat Valenciana d'Habitatge i Sòl el 13 de juny de 2022, la Resolució de 26 d'abril de 2022, publicada en el DOGV de data 7 de juny de 2022 del vicepresident segon i conseller d'Habitatge i Arquitectura Bioclimatica, d'incorporació dels habitatges titularitat d'Evha al Patrimoni Públic d'Habitatge de la Generalitat, i detectat l'error involuntari d'omissió del peu de recurs en aquesta, i sobre la base dels següents  
  
Antecedents  
I. El 26 d'abril de 2022, a proposta del director general de l'Entitat Valenciana d'Habitatge i sòl es va subscriure pel vicepresident segon i conseller d'Habitatge i Arquitectura Bioclimatica, la resolució per la qual s'incorporen expressament els habitatges propietat de l'Entitat Valenciana d'Habitatge i Sòl al Patrimoni públic d'habitatge de la Generalitat.  
II. En l'esmentada resolució es va cometre l'error involuntari d'ometre el peu de recurs previst en la Llei 39/2015, d'1 d'octubre, del procediment administratiu comú de les administracions públiques i, en conseqüència, s'ha de tramitar la corresponent correcció d'errors, a fi d'incloure-hi si posa fi o no a la via administrativa, els recursos procedents, si escau, en via administrativa i judicial, l'òrgan davant del qual han de presentar-se i el termini per a interposar-los.  
  
  
Fonaments de dret  
I. El Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica (DOGV 8671, 06.11.2019) desplegat per l'Ordre 2/2020 de 3 de febrer, de la Vicepresidència Segona i Conselleria d'Habitatge i Arquitectura Bioclimàtica.  
  
II. El Decret 49/2020, de 17 d'abril, del Consell, d'aprovació del Reglament orgànic i funcional de l'Entitat Valenciana d'Habitatge i Sòl quant a funcions, competència i règim jurídic dels béns propis i adscrits d'Evha.  
III. Els articles 123 i 124 de la Llei 39/2015, d'1 d'octubre, del procediment administratiu comú de les administracions públiques en establir l'article 123 que els actes administratius que posen fi a la via administrativa podran ser recorreguts potestativament en reposició davant del mateix òrgan que els haguera dictats o ser impugnats directament davant de l'ordre jurisdiccional contenciós administratiu. No es podrà interposar recurs contenciós administratiu fins que siga resolt expressament o s'haja produït la desestimació presumpta del recurs de reposició.  
  
Vistos els preceptes legals citats i altres de general i pertinent aplicació resolc la correcció d'errors afegint a la Resolució de 26 d'abril de 2022, del vicepresident segon i conseller d'Habitatge i Arquitectura Bioclimàtica, per la qual s'incorporen expressament els habitatges propietat de l'Entitat Valenciana d'Habitatge i Sòl al patrimoni públic d'habitatge de la Generalitat, el següent text:  
  
«Contra la present resolució, que posa fi a la via administrativa, es podrà interposar un recurs potestatiu de reposició en el termini d'un mes, d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, un recurs contenciós administratiu davant el jutjat contenciós administratiu en el termini de dos mesos, de conformitat amb el que es disposa en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercir qualsevol altre recurs o acció que estimen oportú.»  
  
València, 21 de juny de 2022.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.